Diari Oficial de la Generalitat Valenciana


Sumari del DOGV 4576, del 29-08-2003 (2003/9438)

ORDE de 27 de juny de 2003, de la Conselleria de Cultura, Educació i Esport, per la qual es modifica l'autorització al centre docent privat Florida, Centre d'Ensenyament Secundari-Tècnico Professional, de Catarroja (València).
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4576

Data del DOGV
:   29-08-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/9438


Data del document
:   27-06-2003

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Catarroja
    * ensenyament privat
    * centre d'ensenyament

ORDE de 27 de juny de 2003, de la Conselleria de Cultura, Educació i Esport, per la qual es modifica l'autorització al centre docent privat Florida, Centre d'Ensenyament Secundari-Tècnico Professional, de Catarroja (València). [2003/9438]
  
L'expedient ha sigut iniciat a instància del representant de la titularitat del centre docent privat Florida, Centre d'Ensenyament Secundari-Tècnico Professional, número de codi 24699252, situat a la partida del Secanet, s/n, de Catarroja (València), el qual sol·licita la modificació de l'autorització per a impartir el Cicle Formatiu de Grau Superior de Prevenció de Riscos Professionals.
  
La Direcció General de Centres Docents ha declarat, per mitjà de Resolució de 7 de maig de 2002, l'adequació de les instal·lacions proposades, pel que fa a espais educatius, al que disposa el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris i en el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu.
  
L'expedient ha sigut tramitat per la Direcció Territorial de Cultura i Educació de València, i inclou els informes favorables de la Unitat Tècnica de Construccions i de la Inspecció Educativa referent a la relació de professors i titulacions respectives.
  
Atès que el centre té autorització d'obertura i funcionament en el nivell educatiu que es modifica.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar la modificació de l'autorització al centre que a continuació s'indica en els termes que s'hi especifiquen.
  
Centre: Florida, Centre d'Ensenyament Secundari-Tècnico Professional
  
Titular: Florida, Centre de Formació, Cooperativa Valenciana
  
Adreça: Partida del Secanet, s/n
  
Localitat: Catarroja
  
Província: València
  
Codi: 81481410
  
Modificació que s'autoritza:
  
S'autoritza a impartir el Cicle Formatiu de Grau Superior de Prevenció de Riscos Professionals, amb 2 unitats i 60 llocs escolars.
  
El centre queda configurat en la seua totalitat amb la següent composició:
  
- Cicles Formatius de Grau Superior:
  
- 2 unitats del Cicle de Sistemes de Telecomunicació i Informàtics, amb 60 llocs escolars
  
- 2 unitats del Cicle de Desenrotllament d'Aplicacions Informàtiques, amb 60 llocs escolars.
  
- 2 unitats del Cicle d'Administració de Sistemes Informàtics, amb 60 llocs escolars.
  
- 1 unitat del Cicle de Gestió Comercial i Màrqueting, amb 30 llocs escolars.
  
- 2 unitats del Cicle de Manteniment d'Equips Industrials, amb 60 llocs escolars.
  
- 2 unitats del Cicle d'Administració i Finances, amb 60 llocs escolars.
  
- 2 unitats del Cicle de Prevenció de Riscos Professionals, amb 60 llocs escolars.
  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs acadèmic immediatament següent al de la data de la present orde.
  
DISPOSICIÓ ADDICIONAL
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 27 de juny de 2003
  
El conseller de Cultura, Educació i Esport
  
ESTEBAN GONZÁLEZ PONS